text: [{"text_idx": "#000000", "text": "Nu\u0301 byrjar at stundast til at \u00f8ll ungdo\u0301msli\u00f0ini hja\u0301 okkum fara u\u0301t at venja aftur vi\u00f0 Sto\u0301ra\u0301. Onkur av li\u00f0unum eru longu byrja\u00f0i. U15 og U17 dreingir hava koyrt uttanduravenjingar si\u0301\u00f0ani a\u0301rsbyrjan. Eisini hava U11, U13 dreingir og U15 gentir hava havt nakrar venjingar vi\u00f0 Sto\u0301ra\u0301 eisini, umframt onkran innanhy\u0301sis venjingardyst."}, {"text_idx": "#000001", "text": "Arbeitt hevur veri\u00f0 at fa\u0301a venjarar til \u00f8ll okkara li\u00f0, og hevur hetta arbei\u00f0i gingi\u00f0 v\u00e6l i\u0301 a\u0301r. Ta\u00f0 hevur veri\u00f0 eitt ynski hja\u0301 okkum at fa\u0301a so no\u0301gv fo\u0301lk, sum gj\u00f8rligt inn at hja\u0301lpa til vi\u00f0 venjingum og anna\u00f0 rundan um felagnum. Hetta s\u00e6r u\u0301t til at eydnast v\u00e6l i\u0301 a\u0301r."}, {"text_idx": "#000002", "text": "At ta\u00f0 eru fleiri um ta\u00f0, ger eisini at ta\u00f0 ver\u00f0ur l\u00e6ttari at kunna taka s\u00e6r av venjingunum, ti\u0301 ein ver\u00f0ur ikki eins bundin, um ein sto\u0301\u00f0 sja\u0301lvur vi\u00f0 \u00f8ll b\u00f8rnini. Og ikki minst so vil ta\u00f0 vera vi\u00f0 til at h\u00e6kka st\u00f8\u00f0i a\u0301 venjingunum ta\u0301 fleiri eru at hja\u0301lpa til, ti\u0301 ta\u0301 hevur hv\u00f8r venjari ikki eins no\u0301gvar leikarar at koma runt til."}, {"text_idx": "#000003", "text": "At okur i\u0301 a\u0301r hava sett ein h\u00f8vu\u00f0sungdo\u0301msvenjara a\u0301 fullati\u0301\u00f0, kemur eisini at vera ein sto\u0301r hja\u0301lp hja\u0301 hinum venjarunum."}, {"text_idx": "#000004", "text": "Annars so hava FSF broytt kappingarleistin eitt sindur i\u0301 a\u0301r, so at li\u00f0ini fara fra\u0301 at eita U8, U10 osv til at eita U9, U11 osv. So tey b\u00f8rnini, i\u00f0 leiktu a\u0301 li\u00f0 saman i\u0301 fj\u00f8r, fara aftur at leika saman i\u0301 a\u0301r."}, {"text_idx": "#000005", "text": "Venjararnir fyri 2018 eru i\u0301 l\u00f8tuni hesir:"}, {"text_idx": "#000015", "text": "Okur ynskja, sum sagt, at fa\u0301a so no\u0301gv sum gj\u00f8rligt at hja\u0301lpa til vi\u00f0 venjingum, og \u00f8\u00f0rum, so um ta\u00f0 er onkur, i\u00f0 kundi hugsa s\u00e6r at hja\u0301lpt til, so eru tykur v\u00e6lkomin at seta tykkum i\u0301 samband vi\u00f0 formannin i\u0301 ungdo\u0301msdeildini Allan Smedemark, tlf 291695."}, {"text_idx": "#000016", "text": "I\u0301 n\u00e6stum kemur yvirlit u\u0301t vi\u00f0 venjingarti\u0301\u00f0unum, og n\u00e6r ymsu li\u00f0ini byrja at venja u\u0301ti."}]